

REPUBLIKA HRVATSKA

OPĆINSKI SUD U RIJECI

URED PREDSJEDNIKA

Žrtava fašizma 7

Poslovni broj: 07 Su-603/2024

07 Su-1070/2024

U Rijeci 27. rujna 2024.

Na temelju članka 165. stavka 1. Zakona o državnim službenicima (Narodne novine broj: 155/23) točke III. podstavka 1. Odluke o zabrani novog zapošljavanja službenika i namještenika u javnim službama (Narodne novine broj: 35/22 i 37/23) uz prethodno odobrenje Ministarstva pravosuđa, uprave i digitalne transformacije (ranije Ministarstva pravosuđa i uprave): KLASA: 119-03/24-04/74, URBROJ: 514-08-03-04/03-24-04 od 21. ožujka 2024., KLASA: 119-03/24-04/74, URBROJ: 514-08-03-04/04-24-06 od 03. svibnja 2024. i KLASA: 119-03/24-04/74, URBROJ: 514-08-03-04/03-24-08 od 06. lipnja 2024. godine, Općinski sud u Rijeci raspisuje

# O G L A S za prijam u državnu službu na određeno vrijeme

na radno mjesto **zapisničar u tijelima sudbene vlast** – 5 (pet) izvršitelja/ice na određeno vrijeme do povratka duže vrijeme odsutnih službenica.

Uvjeti za raspored su:

* razina 4.2 Hrvatskog kvalifikacijskog okvira upravne, ekonomske ili birotehničke struke ili gimnazija;
* najmanje 1 godina radnog iskustva na odgovarajućim poslovima; - položen stručni ispit za službenike zaposlene u pravosudnim tijelima;
* poznavanje rada na računalu.

Osim navedenih uvjeta osobe koje se prijavljuju moraju ispunjavati i opće uvjete za prijam u državnu službu, koji su propisani člankom 52. i 53. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 54. Zakona o državnim službenicima.

Na oglas se mogu prijaviti osobe oba spola.

Osoba se prima u državnu službu uz obvezan probni rad od 2 (dva) mjeseca.

U prijavi na oglas navode se osobni podaci podnositelja prijave:

* osobno ime;
* adresa stanovanja;
* broj telefona odnosno mobitela; - po mogućnosti e-mail adresa.

U prijavi na oglas potrebno je točno navesti naziv radnog mjesta na koje se podnositelj prijavljuje.

Prijavu je potrebno vlastoručno potpisati.

Uz prijavu potrebno je priložiti:

* životopis;
* dokaz o hrvatskom državljanstvu (preslika osobne iskaznice, vojne iskaznice, putovnice ili domovnice);
* preslika svjedodžbe o stečenoj razini kvalifikacije;
* dokaz o radnom iskustvu (elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje, potvrdu poslodavca o radnom iskustvu na odgovarajućim poslovima i dr. (rješenje o rasporedu, ugovor o

radu ili drugi dokaz iz kojeg je vidljivo na kojim poslovima je prijavitelj radio);

* dokaz o položenom državnom stručnom ispitu;

Na oglas se mogu prijaviti i osobe koje nemaju položen državni ispit uz obvezu polaganja državnog ispita.

Isprave se prilažu u neovjerenoj preslici, a prije izbora predočit će se izvornik.

Prijave s dokazima o ispunjavanju uvjeta podnose se u roku od 8 (osam) dana od dana objave oglasa na internetskoj stranici Ministarstva pravosuđa, uprave i digitalne transformacije https://mpu.gov.hr/ neposredno ili poštom na adresu Općinski sud u Rijeci, Žrtava fašizma 7, Rijeka, uz naznaku PRIJAVA NA OGLAS te uz naznaku RADNOG MJESTA i poslovnog broja 7 Su-603/2024/7 Su-1070/2024.

Potpunom prijavom smatra se ona koja sadrži sve podatke i priloge navedene u oglasu.

Osoba koja nije podnijela pravodobnu ili potpunu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Osoba koja može ostvariti pravo prednosti kod prijama u državnu službu prema članku

101. Zakona o hrvatskim braniteljima iz Domovinskog rata i članovima njihovih obitelji

(Narodne novine broj: 121/17, 98/19 i 84/21), članku 48 f Zakona o zaštiti vojnih i civilnih invalida rata (Narodne novine broj: 33/92, 57/92, 77/92, 27/93, 58/93, 2/94,

76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata (Narodne novine broj: 84/21), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13, 152/14, 39/18 i 32/20) i članku 22. Ustavnog zakona o pravima nacionalnih

manjina (Narodne novine broj: 155/02, 47/10, 80/10 i 93/11), dužan/a se u prijavi na oglas pozvati na to pravo te ima prednost u odnosu na ostale prijavitelje samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 101.

Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata uz prijavu na oglas dužan/a je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rada i

članovima njihovih obitelji, a koji su objavljeni na web stranici Ministarstva hrvatskih branitelja https://branitelji.gov.hr/zaposljavanje-4413/4413. Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na oglas dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Osoba koja se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina uz prijavu na oglas, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Komisiju za provedbu oglasa (u nastavku teksta: Komisija) imenuje predsjednik Općinskog suda u Rijeci.

Komisija utvrđuje listu prijavljenih na oglas koji ispunjavaju formalne uvjete iz oglasa, čije su prijave pravodobne i potpune i kandidate s te liste upućuje na testiranje i razgovor.

Osoba koja nije pristupila testiranju i razgovoru više se ne smatra kandidatom u postupku.

Ako se na oglas ne prijave osobe koje ispunjavaju propisane uvjete, odnosno ako prijavljeni ne zadovolje na razgovoru, predsjednik suda će obustaviti postupak po ovom oglasu.

Testiranje se sastoji od provjere vještina kandidata poznavanja rada na računalu i razgovora Komisije s kandidatima (intervju).

Vrijeme i mjesto održavanja testiranja i intervjua objavit će se najmanje 5 (pet) dana prije dana određenog za testiranje, na web stranici Općinskog suda u Rijeci https://sudovi.hr/osri/.

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu na određeno vrijeme, dostavi uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustankom od prijma u državnu službu.

Opis poslova i podaci o plaći radnog mjesta, sadržaj i način testiranja objavit će se na web stranici Općinskog suda u Rijeci https://sudovi.hr/hr/osri/.

Rješenje o prijmu u državnu službu na određeno vrijeme dostavlja se javnom objavom na mrežnim stranicama Općinskog suda u Rijeci https://sudovi.hr/osri/ i mrežnim stranicama Ministarstva pravosuđa i uprave https://mpu.gov.hr/.

Dostava svim kandidatima smatra se obavljenom istekom osmoga dana od dana objave na mrežnim stranicama Ministarstva pravosuđa, uprave i digitalne transformacije. Žalba protiv rješenja o prijmu u državnu službu na određeno vrijeme ne odgađa izvršenje rješenja.

OPĆINSKI SUD U RIJECI